《寄王祥季昆》
宋代·翟龛

右军孙子总奇才，一别俄惊秋又来。
冠佩正宜朝凤阙，钓竿未许老鳌台。
云昏野寺疏钟断，潮落寒汀野鹤回。
咫尺相思不相见，渴心吟望欲生灰。

作者简介：翟龛（一二二四～一三一四），号遁庵，东莞（今属广东）人。景先子。理宗景定二年（一二六一）领乡荐，度宗咸淳二年（一二六六）再举都魁，官本邑主簿。宋亡，杜门不出，建聚秀楼，延士讲习其间。延祐元年卒，年九十一。事见清雍正《广东通志》卷四四、民国《东莞县志》卷五四。今录诗三首。